Ta tehnologija se je delno uporabljala še med II. svetovno vojno, vendar so pri večini lovskih letal začeli (zaradi večje trdnosti) prestavljati mitraljeze in topove v krila. Zadnja uporaba je tako postavljena v Korejsko vojno z lovcema Lavočkin La-11 in Jakovljev Jak-9. S prevlado reaktivnih motorjev in posledično ukinitvijo propelerjev pa je potreba po tem mehanizmu popolnoma odpadla.